डेनमार्क के एक अख़बार में पैगंबर मोहम्मद पर कार्टून के प्रकाशन के बाद से मुस्लिम देशों में डेनमार्क के उत्पादों की बिक्री गिर गई है.

अख़बार युलांस पोस्टन ने पिछले सितंबर में 12 कार्टूनों की सिरीज़ प्रकाशित की थी जिसमें पैगंबर को इस्लामी चरमपंथी के रूप में प्रदर्शित किया गया था.

अख़बार युलांस पोस्टन ने यों तो कार्टून से किसी समुदाय विशेष की भावनाएँ आहत होने पर माफ़ी माँग ली है, लेकिन साथ ही कहा है कि उसे अभिव्यक्ति की आज़ादी है और वो जो चाहे प्रकाशित कर सकता है.

अरला फ़ूड्स

मध्य पूर्व में घटती बिक्री से परेशान कंपनी अरला फ़ूड्स ने अख़बारों में विज्ञापन दिया है. कंपनी के एक प्रवक्ता के अनुसार अरला फ़ूड्स पर विवादित कार्टूनों से कोई वास्ता नहीं रखने की घोषणा करने का दबाव बन गया था.

अरला फ़ूड्स दुग्ध उत्पाद बनाने वाली यूरोप की सबसे बड़ी कंपनियों में से है.

कंपनी के एक वरिष्ठ अधिकारी ने गुरूवार को युलांस पोस्टन अख़बार को बताया कि सऊदी अरब में उसके उत्पादों की बिक्री ठप पड़ गई है.

इस बीच सउदी अरब ने डेनमार्क स्थित अपने राजदूत को विचार-विमर्श के लिए स्वदेश बुला लिया है.

इससे पहले 10 म... अधिकतम 4000 वर्णों के लिए लेख जारी रखें:
ुस्लिम देशों के राजदूतों ने डैनिश प्रधानमंत्री से मामले में हस्तक्षेप करने की अपील कर चुके हैं.